b'\n_START_ARTICLE_\nKomsomolsk-na-Amure\n_START_PARAGRAPH_\nKomsomolsk-na-Amure (russisk: \xd0\x9a\xd0\xbe\xd0\xbc\xd1\x81\xd0\xbe\xd0\xbc\xd0\xbe\xcc\x81\xd0\xbb\xd1\x8c\xd1\x81\xd0\xba-\xd0\xbd\xd0\xb0-\xd0\x90\xd0\xbc\xd1\x83\xcc\x81\xd1\x80\xd0\xb5) er en by i Khabarovsk kraj i Russland. Den ligger p\xc3\xa5 venstre bredd av elva Amur, rundt 356\xc2\xa0km nord\xc3\xb8st for Khabarovsk. Den ligger ved BAM-jernbanen. Innbyggertall: 281\xc2\xa0035 (folketelling 2002); 315\xc2\xa0325 (folketelling 1989)._NEWLINE_P\xc3\xa5 kinesisk kalles byen Gongqing Cheng (\xe5\x85\xb1\xe9\x9d\x92\xe5\x9f\x8e), direkte oversatt \xc2\xabKomsomolbyen\xc2\xbb. Omr\xc3\xa5det l\xc3\xa5 opprinnelig under keiserriket Kina, men kom under russisk overh\xc3\xb8yhet etter Aiguntraktaten i 1858._NEWLINE_Landsbyen Permskoje (russisk: \xd0\x9f\xd0\xb5\xcc\x81\xd1\x80\xd0\xbc\xd1\x81\xd0\xba\xd0\xbe\xd0\xb5) ble opprettet i 1860 av innflyttede sm\xc3\xa5b\xc3\xb8nder fra Perm gubernija. I 1932 ble det bygget tungindustrifabrikker p\xc3\xa5 stedet, og landsbyen fikk bystatus, og navnet ble endret til Komsomolsk-na-Amure, ettersom den ble grunnlagt som industrielt senter av den kommunistiske ungdomsorganisasjonen Komsomol._NEWLINE_I l\xc3\xb8pet av 1900-tallet utviklet byen seg til et regionalt senter for industries som metallurgi, maskinbygging, oljeraffinering og skipsbygging. Flyprodusenten Sukhoi har betydelige fabrikker i byen. Khurba flybase ligger s\xc3\xb8r for byen, og Dzemgi flybase ligger i nord.'